CELEX: 32012R0787
Language: da
Date: 2012-08-31 00:00:00
Title: Kommissionens gennemførelsesforordning (EU) nr. 787/2012 af 31. august 2012 om fravigelse af forordning (EF) nr. 612/2009 for så vidt angår fastsættelsen af restitutionssatsen for svinekød i tilfælde af de i artikel 34 i nævnte forordning omhandlede leveringer i perioden fra 1. til 18. april 2012

1.9.2012   
            
            
               DA
            
            
               Den Europæiske Unions Tidende
            
            
               L 235/7
            
         KOMMISSIONENS GENNEMFØRELSESFORORDNING (EU) Nr. 787/2012
   af 31. august 2012
   om fravigelse af forordning (EF) nr. 612/2009 for så vidt angår fastsættelsen af restitutionssatsen for svinekød i tilfælde af de i artikel 34 i nævnte forordning omhandlede leveringer i perioden fra 1. til 18. april 2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 170, sammenholdt med artikel 4, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) nr. 342/2012 (2) fastsættes eksportrestitutionerne for svinekød til nul.
            
         
               (2)
            
            
               I overensstemmelse med artikel 34 i Kommissionens forordning (EF) nr. 612/2009 (3) kan medlemsstaterne tillade, at eksportørerne anvender en procedure, hvor den sidste dag i måneden bruges til at fastlægge restitutionssatsen for de leveringer som omhandlet i artikel 34 i nævnte forordning, der tages om bord hver måned.
            
         
               (3)
            
            
               Retten til restitutioner for specifikke leveringer under proceduren i artikel 34 i forordning (EF) nr. 612/2009 før datoen for ikrafttrædelsen af gennemførelsesforordning (EU) nr. 342/2012 bør ikke anfægtes. For at fastlægge nævnte restitution er det derfor nødvendigt at vælge en anden dato til nævnte formål uanset artikel 34, stk. 2, i forordning (EF) nr. 612/2009.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Uanset artikel 34, stk. 2, i forordning (EF) nr. 612/2009 bruges datoen den 18. april 2012 til at fastlægge restitutionssatsen for svinekød i tilfælde af de i artikel 41, stk. 1, i nævnte forordning omhandlede leveringer, der finder sted i perioden fra den 1. til den 18. april 2012 i henhold til fremgangsmåden i artikel 34 i nævnte forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. august 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 108 af 20.4.2012, s. 24.
   
      (3)  EUT L 186 af 17.7.2009, s. 1.